La rebelión de les mases
#000002
Gárro-y prestáu a Ortega’l títulu d’una de les sos obres más conocíes pa comentar, de mou mui curtiu, un tema que me paez d’interés. Hai munches «instancies» sociales (políticos, periodistes, publicistes, etc.) que quiten, en too o en parte, la importancia que siempre tuvo la xunión física de les persones pa reivindicar un tema concretu. Ye la dómina del individualismu. Aquello de la «xunión fai la fuercia», pasó a la historia. Los sindicatos, dicen, nun tienen xacíu (anque funcionaren bien, que non ye’l casu) y les manifestaciones son una rutina que nun conduz a nada. Hai un anunciu pela radio que diz que si tienes dalgún problema nel trabayu, que llames a «Legalia», qu’ellos te nomen a un abogáu que te axuda. Antes, si teníes un problema nel trabayu, dibes al sindicatu, y si’l problema yera colectivu, poníeste en güelga o lluchabes a comuña con otros de la manera que fuere.
#000003
El comentarista d’una revista selmanal que se vende col periódicu (un tal Daniel Córdoba), bromea col tema de mou superficial con coses como: «¿No les parece que las manifestaciones, al igual que los pantalones de campana, han pasado un poco de moda? Y pon como exemplu de «modernidá» a Islandia, onde pa protestar por nun sé mui bien qué, entamaron un «karaoke».
#000004
En favor de los neños y neñes autistes
#000006
Una prestrosa aportación a la filoloxía asturiana
#000009